I  PRAVNI OSNOV

Pravni osnov za donošenje Odluke o izmjenama i dopunama Statuta općine Visoko sadržan je u članu 13. Zakona o principima lokalne samouprave u Federaciji Bosne i Hercegovine («Službene novine FBiH», broj 49/06) kojim je propisana nadležnost Gradskog vijeća  i člana 21. i 66.Statuta GradaVisoko („Službeni glasnik  Grada Visoko“, broj: 10/21) kojim je propisano da savjeti mjesnih zajednica donose statute mjesne zajednice u skladu sa Statutom Grada.

II  RAZLOZI ZA DONOŠENJE

Gradsko vijeće Visoko, na 12.sjednici održanoj 26.11.2021.godine, donijelo je Statut  Grada Visoko.

Članom 130. Statuta Grada utvrđeno je da , u roku od šest mjeseci od dana stupanja na snagu ovog Statuta, savjeti mjesnih zajednica dužni su donijeti nove statute mjesnih zajednica i izvršiti sve poslove organizovanja mjesnih zajednica u skladu sa odredbama ovog Statuta. Na osnovu  utvrđene obaveze Stručna služba Gradskog vijeća je sačinila  je tekst Prijedloga  statuta mjesnih zajednica sa Prijedlogom  zaključka o usvajanju istog i obavezi Savjeta mjesnih zajednica da donesu nove Statute mjesnih zajednica.

 Na osnovu prijedloga Službe, Gradonačelnik predlaže Gradskom vijeću da donese Zaključak kojim daje saglasnost na Prijedlog teksta statuta mjesnih zajednica, koji je dostavljen u prilogu

***
       Na osnovu člana 66. Statuta Grada Visoko („Službeni glasnik Grada Visoko“, broj 10/21), Savjet mjesne zajednice __________________ na sjednici održanoj dana_____________ godine, d o n o s i


STATUT

MJESNE ZAJEDNICE __________________

      I-OPĆE ODREDBE

Član 1.

           Ovim Statutom, u skladu sa Zakonom o principima lokalne samouprave u Federaciji Bosne i Hercegovine i Statutom  Grada Visoko, utvrđuje se: postupak osnivanja mjesne zajednice, poslovi i organizacija mjesne zajednice, organi mjesne zajednice, način njihovog rada i odlučivanja i druga pitanja od značaja za rad mjesne zajednice.

     II-STATUSNA OBILJEŽJA MJESNE ZAJEDNICE

Član 2.

      Mjesna zajednica ima svojstvo pravnog lica u pogledu prava i obaveza utvrđenih Zakonom, Statutom  Grada i ovim Statutom.

      Mjesna zajednica se upisuje u registar mjesnih zajednica koji vodi nadležna služba Grada.

      Mjesnu zajednicu osniva Gradsko vijeće odlukom na način i po postupku utvrđenom Statutom Grada.

      Odluka o osnivanju mjesne zajednice objavljuje se u „Službenom glasniku Grada Visoko“.

      Odlukom o osnivanju mjesne zajednice utvrđuje se naziv, sjedište, teritorija, mjesno područje mjesne zajednice, granice obuhvata i druga pitanja.

Član 3.

      Mjesne zajednica ______________( u daljem tekstu: Mjesna zajednica), obuhvata naseljena mjesta:_______________________________________..

       Službeni naziv Mjesne zajednice je: Mjesna zajednica__________________.

Član 4.

         Mjesna zajednica ima svoj pečat oblika kruga promjera 30 mm i štambilj pravougaonog  

oblika dužine 70 mm i širine 30mm.

         Odredbe Statuta Grada o pečatu shodno se primjenjuju i na pečat Mjesne zajednice.

         Mjesna zajednica ima žiro-račun.

       III- SAMOUPRAVNI DJELOKRUG MJESNE ZAJEDNICE

Član 5.

        Na području  Grda osnivaju se mjesne zajednice kao obavezan oblik mjesne samouprave putem kojih građani sudjeluju u odlučivanju o poslovima iz samoupravnog djelokruga i lokalnim poslovima koji neposredno utiču na njihov život i rad.

        U ostvarivanju prava iz stava 1.ovog člana mjesne zajednice su dužne uvažavati interese  Grada  u cjelini.

        Građani u Mjesnoj zajednici putem organa Mjesne zajednice odlučuju o poslovima značajnim za život i rad na području Mjesne zajednice, a naročito:

        – pokreću i učestvuju u javnoj raspravi kod pripreme i donošenja urbanističkih planova na području Mjesne zajednice, pokreću incijative, daju mišljenja i učestvuju u izgradnji komunalnih objekata i objekata u općoj upotrebi ;

        – pokreću i učestvuju u raspravama o incijativama i aktivnostima za razvoj privrede i društvenih djelatnosti;

        – brinu o zaštiti osoba kojima je potrebna pomoć i u tu svrhu pokreću saradnju sa stručnim organima u oblasti socijalne zaštite;

        – staraju se o razvoju kulture i sporta i stvaraju uvjete za dostupnost ustanova i objekata kulture i sporta svim građanima, a pogotovo mladima;

        – stvaraju uvjete i preduzimaju mjere za očuvanje i zaštitu prirodnih i radom ostvarenih vrijednosti čovjekove okoline;

        – drugim poslovima utvrđenim Statutom Grada i Statutom Mjesne zajednice, vodeći računa o obimu potreba, raspoloživim sredstvima, kao i interesima građana u cjelini i

        – obavlja poslove koje Mjesnoj zajednici gradski organ povjeri iz svoje nadležnosti.

      IV- ORGANI MJESNE ZAJEDNICE

Član 6.

      Organi Mjesne zajednice su:

Savjet Mjesne zajednice i
Zbor građana Mjesne zajednice.
Član 7.

         Organi Mjesne zajednice mogu davati incijative o pitanjima iz nadležnosti Mjesne zajednice, Grada  i institucija koje vrše javna ovlaštenja.

         Organi Mjesne zajednice odlučuju o poslovima koji se finansiraju iz sredstava koja se neposredno prikupljaju od građana Mjesne zajednice.

      Savjet Mjesne zajednice

Član 8.

       Savjet Mjesne zajednice je organ odlučivanja o pitanjima od neposrednog interesa za građane mjesne zajednice.

       Prije donošenja odluke iz svoje nadležnosti, Savjet Mjesne zajednice je dužan konsultovati Zbor građana Mjesne zajednice o pitanjima utvrđenim Statutom Mjesne zajednice.

Definisanje prioriteta mjesne zajednice obavlja se metodologijom organizacije konsultovanja sa građanima-forum građana.

Član 9.

       Savjet Mjesne zajednice će biti obavezno konsultovan o pitanjima o kojima Gradsko vijeće odlučuje dvotrećinskom većinom i u postupku osnivanja mjesne zajednice, donošenja budžeta i prostornih planova Grada.

       Konsultovanje iz predhodnog stava vrši se u fazi priprema i u postupku donošenja odluka.

       Savjet Mjesne zajednice je obavezan dati mišljenje i o drugim pitanjima o kojima je zatražena konsultacija od Gradskog vijeća ili Gradonačelnika.

Član 10.

        Savjet Mjesne zajednice biraju građani s područja mjesne zajednice koji imaju opće biračko pravo.

        Članovi Savjeta Mjesne zajednice biraju se tajnim glasanjem na način i po postupku utvrđenim odlukom Gradskog  vijeća.

Član 11.

        Savjet Mjesne zajednice:

donosi Statut Mjesne zajednice u skladu sa Statutom Grada,
donosi Poslovnik o radu u skladu sa Statutom Mjesne zajednice,
donosi Program rada i finansijski plan,
definiše prioritete mjesne zajednice na osnovu prethodno održanog konsultativnog  foruma građana,
odlučuje o raspolaganju imovine Mjesne zajednice,
donosi plan malih komunalnih akcija i utvrđuje prioritete u njihovoj realizaciji,
uspostavlja mehanizam za prijem informacija od građana,
bira potpredsjednika i sekretara Savjeta,
saziva mjesne Zborove građana,
sarađuje sa drugim mjesnim zajednicama, a naročito sa susjednim,
obrazuje svoja radna tijela, vodeći računa o ravnopravnoj zastupljenosti građana i spolova,
donosi izvještaj o radu mjesne zajednice,
obavlja i druge poslove utvrđene Statutom Mjesne zajednice.
Savjet Mjesne zajednice obavlja i druge poslove koje mu iz samoupravnog djelokruga Grada prenese Gradsko vijeće, a koji su od značaja za Mjesnu zajednicu.

Član 12.

  Savjet Mjesne zajednice za svoj rad odgovara Gradskom  vijeću i u tom cilju obavezno mu podnosi godišnji izvještaj o radu  i  finansijski izvještaj.
Postupak izbora Savjeta Mjesne zajednice

Član 13.

      Odluku o raspisivanju izbora za članove savjeta mjesne zajednice donosi Gradsko vijeće.

      Odlukom Gradskog  vijeća utvrđuje se naročito: mjesto i vrijeme održavanja izbora, organi za sprovođenje izbora, sredstva potrebna za sprovođenje izbora, način utvrđivanja i proglašavanja rezultata izbora, kao i druga pitanja u vezi sa izbornim procesom.

Član 14.

            Izbori  za članove savjeta mjesne zajednice održavaju se u pravilu istovremeno u svim mjesnim zajednicama.

                   Prijedlog kandidata za člana Savjeta mjesne zajednice mogu podnijeti:

       građani (pojedinačno ili grupno) organi političkih stranaka, organizacije i udruženja.

                   Prijedlog kandidata dostavlja se Savjetu mjesne zajednice sa pisanom potvrdom       

       predloženih kandidata o prihvatanju kandidature.

                   Prilikom predlaganja i izbora članova savjeta mjesne zajednice treba se voditi    

       računa da sastav članova odražava približno nacionalnu strukturu stanovništva,  da  

       spolovi budu ravnopravno zastupljeni i da su adekvatno zastupljena naseljena mjesta

       mjesne zajednice.

                   Savjet Mjesne zajednice, poštujući uslove navedene u predhodnom stavu,  dostavlja listu kandidata organu za provođenje izbora na potvrdu, a u skladu sa odlukom o raspisivanju izbora u mjesnim zajednicama.Rezultate izbora za članove savjeta mjesne zajednice potvrđuje  Gradsko  vijeće, Odlukom.

Mandat članova Savjeta mjesne zajednice

Član 15.

       Savjet Mjesne zajednice broji __ članova.

       Broj članova Savjeta Mjesne zajednice iz stava 1.ovog člana utvrđen je prema broju građana upisanih u centralni birački spisak na području Mjesne zajednice, s tim da svako mjesno područje ili više manjih naselja u Savjetu Mjesne zajednice mora biti adekvatno zastupljeno.

        Mandat članova Savjeta Mjesne zajednice je četiri godine.

Član 16.

       Članu Savjeta Mjesne zajednice prestaje mandat:istekom vremena na koje je biran;
 smrću;preseljenjem na područje druge mjesne zajednice;
 ako je pravosnažnom sudskom presudom osuđen na kaznu zatvora u trajanju od 6 
 mjeseci ili duže;
 ako je pravosnažnom sudskom presudom lišen poslovne sposobnosti;
 Ostavkom,
 smjenjivanjem.
  Ako članu Savjeta Mjesne zajednice mandat prestane prije vremena za koje je biran, nadležna gradska služba će dodjeliti mandat slijedećem kandidatu koji je dobio najveći broj glasova nakon provedenih izbora za Savjet Mjesne zajednice.

   Gradsko  vijeće će naknadno potvrditi dodjelu mandata kandidatu iz predhodnog stava.

   Ukoliko broj kandidata na kandidatskoj listi bude iscrpljen za pojedina mjesna područja, člana Savjeta predlaže i bira Zbor građana mjesnog područja.

Član 17.

       Predsjednik i član Savjeta Mjesne zajednice mogu biti smjenjeni i prije isteka mandata, ukoliko se utvrdi da nesvjesno obavljaju povjerene im poslove i zadatke, te ako se u radu ne pridržavaju Zakona, Statuta  Grada i ovog Statuta.

     Odlučivanje

Član 18.

     Savjet Mjesne zajednice odluke donosi većinom glasova od ukupnog broja članova Savjeta.
Savjet Mjesne zajednice priprema program rada na osnovu konsultativnog procesa s građanima i definisanja prioriteta putem foruma građana,

     Savjet Mjesne zajednice za svoj rad odgovara Zboru građana i Gradskom  vijeću i u tom cilju obavezno podnosi Gradskom  vijeću godišnji izvještaj o svom radu.

     Rad Savjeta Mjesne zajednice bliže se uređuje Poslovnikom o radu Savjeta Mjesne zajednice.

Predsjednik Savjeta Mjesne zajednice

Član 19.

     Kandidat sa liste za izbor članova Savjeta Mjesne zajednice sa najvećim brojem osvojenih glasova je predsjednik Savjeta Mjesne zajednice.

     Savjet Mjesne zajednice iz svog sastava bira većinom glasova svih članova potpredsjednika i sekretara Savjeta Mjesne zajednice.

     Članovi komisija i radnih tijela Savjeta Mjesne zajednice, ne mogu biti članovi Savjeta MZ.

Član 20.Predsjednik Savjeta Mjesne zajednice:

predstavlja i zastupa Mjesnu zajednicu i Savjet Mjesne zajednice,
saziva sjednice Savjeta, predlaže dnevni red, predsjedava sjednicama Savjeta i potpisuje akte Savjeta,
provodi i osigurava provođenje odluka Savjeta i podnosi izvještaj o provođenju odluka Savjeta,
sarađuje sa organima i službama Grada,
sudjeluje u provođenju mjera civilne zaštite u skladu sa aktivnostima organa i službi Grada,
informiše građane o pitanjima važnim za Mjesnu zajednicu,
obavlja i druge poslove koje mu povjeri Savjet.
Predsjednik Savjeta Mjesne zajednice odgovara za svoj rad građanima i Savjetu Mjesne zajednice.

  Zbor građana

Član 21.

             Zbor građana Mjesne zajednice (u daljem tekstu: Zbor građana) je organ konsultovanja o lokalnim poslovima i oblik neposrednog učestvovanja građana u odlučivanju.
             Zbor građana se konsultuje o pitanjima o kojima odlučuje Savjet Mjesne zajednice, kao i o pitanjima o kojima odlučuje Gradsko vijeće dvotrećinskom većinom, te u postupku osnivanja mjesne zajednice, donošenja budžeta i prostornih planova Grada, naročito u dijelu koji se odnosi na područje mjesne zajednice.

             Zbor građana se održava jedinstveno za mjesnu zajednicu ili po dijelovima za mjesno područje.

             Odluka o načinu održavanja zbora građana donosi Savjet mjesne zajednice u skladu sa Statutom mjesne zajednice.

             Mjesni zbor građana se saziva i odlučuje na način i po postupku kao i Zbor građana.



Član 22.
             Savjet Mjesne zajednice saziva Zbor građana po potrebi, a obavezno na zahtjev Gradskog vijeća, Gradonačelnika kao i na incijativu od najmanje 50 građana mjesnog područja za koje se održava Zbor.

             Zbor građana se održava jedinstveno za mjesnu zajednicu ili po dijelovima za mjesno područje.

             Odluka o načinu održavanja Zbora građana donosi Savjet Mjesne zajednice u skladu sa ovim Statutom.

            Gradsko  vijeće može tražiti mišljenje Zbora građana o prijedlogu općeg akta kao i drugih pitanja iz djelokruga mjesne samouprave.

Član 23.

            Zbor građana saziva se minimalno jednom u toku godine, radi izjašnjavanja građana o pojedinim pitanjima iz samoupravnog djelokruga Grada, raspravljanja o potrebama i interesima građana, te davanja prijedloga za rješavanje pitanja od mjesnog značaja kao što su:
izgradnja i održavanje puteva, kanalizacije, vodovoda, drugih komunalnih potreba i infrastrukture,
uređenje naselja, izgradnja i uređenje parkova, nasada, dječijih igrališta i drugih objekata ,
zaštite okoliša ,
obrazovanje, kultura, sport, manifestacije od značaja Mjesnu zajednicu i Grad,
potreba mladih, žena i ranjivih kategorija stanovništva,
usvajanja izvještaja Mjesne zajednice.
Član 24.

                Na Zboru građana imaju pravo sudjelovati birači koji imaju prebivalište na području za koje je sazvan Zbor građana.

Član 25.
               Zbor građana saziva predsjednik Savjeta Mjesne zajednice po vlastitoj inicijativi ili na prijedlog Savjeta Mjesne zajednice, udruženja i drugih organizacija i zajednica na području mjesne zajednice, Gradonačelnika i Gradskog vijeća, kada to ocjene važnim.
              Mjesni zbor građana saziva se za dio područja Mjesne zajednice koji čini zasebnu cjelinu (dio naselja, stambeni blok ili više manjih naselja).
              Zbor građana saziva se javnim upućivanjem poziva na način prikladan mjesnim prilikama.
              Javni poziv se može uputiti putem medija ili drugih sredstava javnog informisanja, oglašavanjem na oglasnoj tabli u Mjesnom uredu, Mjesnoj zajednici, na javnim objektima i na drugi prikladan način.
              Poziv na Zbor građana sadrži mjesto i vrijeme održavanja Zbora građana.

Član 26.
              Savjet Mjesne zajednice dužan je organizovati i osigurati održavanje Zbora građana.
              O održavanju Zbora građana brine se predsjednik Savjeta Mjesne zajednice, odnosno potpredsjednik Savjeta.

              Zbor građana vodi predsjednik Savjeta Mjesne zajednice, a u njegovom odsustvu  potpredsjednik Savjeta.

              O radu Zbora građana vodi se zapisnik koji sadrži mjesto i vrijeme održavanja Zbora građana, ime i prezime i broj prisutnih, dnevni red, zaključke, prijedloge i stavove koje Zbor građana donosi.

              Da bi se Zbor građana mogao održati i punovažno odlučivati, potrebno je da prisustvuje najmanje 5% građana koji su upisani u birački spisak.

              Zaključak, prijedlog, mišljenje, incijativa ili stav je usvojen na Zboru građana ako se za iste izjasnila natpolovična većina prisutnih.

Zaključak i zapisnik Zbora građana Savjet mjesne zajednice je obavezan objaviti na način prikladan  mjesnim prilikama najkasnije sedam dana od dana održavanja Zbora građana.

Član 27.

        Odluka donesena na Zboru građana obavezujuća je za Savjet Mjesne zajednice, ali ne obavezuje  Gradsko vijeće i Gradonačelnika.

        Mišljenje i prijedloge iznesene na Zboru građana Gradsko vijeće i Gradonačelnik dužni su razmatrati u toku rasprave o pitanju na koje se ta mišljenja i prijedlozi odnose.

        Savjet Mjesne zajednice dužan je izvjestiti Zbor građana o tome što je poduzeto u vezi s njihovim mišljenjem i prijedlozima.

      IV- FINANSIRANJE MJESNE ZAJEDNICE

Član 28.

        Sredstva za rad Mjesne zajednice, odnosno sredstva za obavljanje poslova koji su iz samoupravnog djelokruga Grada preneseni ili povjereni Mjesnoj zajednici obezbjeđuju se u budžetu  Grada

        Mjesna zajednica može osigurati prihode za obavljanje svojih poslova i iz:

sredstava samodoprinosa
sredstava za usluge koje svojim aktivnostima ostvari,
sredstva od imovine i imovinskih prava,
sredstva od pomoći, poklona pravnih i fizičkih lica,
i drugih sredstava.

Član 29.

      Finansijsko-računovodstvene poslove za potrebe mjesne zajednice vrši knjigovodstvena agencija.

     V- DONOŠENJE I PROMJENA STATUTA MJESNE ZAJEDNICE

Član 30.

      Promjena Statuta Mjesne zajednice vrši se na način i po postupku kojim se donosi Statut Mjesne zajednice.

      VI- PRELAZNE I ZAVRŠNE ODREDBE

Član 31.

       Poslovnik o radu Savjeta Mjesne zajednice donijet će se u roku od 60 dana od dana stupanja na snagu ovog Statuta.

Član 32.

      Danom stupanja na snagu ovog Statuta, prestaje da važi Statut broj: _________________.

Član 33.

      Ovaj Statut stupa na snagu danom donošenja.

Broj:________________                                                         PREDSJEDNIK SAVJETA

Datum:______________                                                            MJESNE ZAJEDNICE

——————-V i s o k o

                                                                                   __________________________________
